উমেশচন্দ্র তার কর্মজীবনে বিচিত্র পেশায় নিয়োজিত ছিলেন। তিনি শিক্ষকতার মাধ্যমে তার কর্মজীবন শুরু করেন। তিনি বেশ কিছু দিন "নড়াইল ইংরেজি বিদ্যালয়ে" প্রধান শিক্ষকের পদে অধিষ্ঠিত ছিলেন।

১৮৭৭ সালের আগস্টে তাকে স্ট্যাটুটরি সিভিল সার্ভিসের জন্য মনোনিত করা হয়। ১৮৯১ সালে তিনি ম্যাজিস্ট্রেট হিসেবে দায়িত্ব গ্রহণ করেন। এরপর তিনি বীরভূম, বাঁকুরা, মালদহ, হাওড়া ও বগুড়া সহ বিভিন্ন স্থানে ম্যাজিস্ট্রেটের দায়িত্ব পালন করেন।

মালদহে থাকাকালীন ১৮৯৩ সালে তিনি খালিমপুর গ্রাম থেকে একটি তাম্রপট্টলিপি উদ্ধার করেন। জানা যায়, রাজা ধর্ম্মপাল শান্ডিল্য গোত্রের ব্রাক্ষ্মণদের পূর্বপুরুষ- ভট্টনারায়ণকে এটি প্রদান করেছিলেন। উমেশ এর পাঠোদ্ধার করেন এবং তা ইংরেজিতে এশিয়াটিক সোসাইটির জার্নালে ও বাংলায় ’সাধনা’ পত্রিকায় প্রকাশ করেন।

জন্ম
পুরস্কার ও স্বীকৃতি
মৃত্যু
কর্মজীবন